cyanic-selkie/wikianc huggingface dataset:
Polonski adası
Şikotan adasından Şpanberq boğazı (22 km şimal-şərq), Zelyonı adasından Polonski boğazı (11 cənub-qərb) ilə ayrılır. Kunaşirdən isə ada Cənubi Kuril boğazı arırır. Polonski adasından 6 km cənub-şərqdə Oskolki adaları qərarlaşır. Sahilləri Losos, yengəclər, dəniz kələmi və s ilə zəngindir. Ada ərazisi dövlət əhəmiyyətli Kiçik Kuril yasaqlığı yerləşir.
Balanıc (Urmiya)
Balanıc - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 2,189 nəfər yaşayır (506 ailə).
NGC 7196
NGC 7196, Yeni Baş Kataloqda qeydə alınmış qalaktikadır. Göy üzündə Hindi bürcü istiqamətində yerləşir. E2 tipli. tərəfindən ildə  ölçülü  vasitəsilə kəşf edilmişdir.
Villi Tröger
Villi Tröger ― hücumçu mövqeyində oynamış Almaniya futbolçusu. O, karyerası boyu ancaq "Vizmut Aue" klubunda çıxış etmişdir və Şərqi Almaniya mill komandası formasıyla 15 oyuna çıxmışdır.
Karyerası
Gəncliyində Tröger futbola başlamazdan əvvəl həndbol oynayırdı və əvvəlcə qapıçı kimi çıxış edirdi. Ancaq bu fəaliyyətlərin hər ikisi 1945-ci ildə II Dünya Müharibəsində döyüşərkən əlini itirəndən sonra dayandı. O, müharibənin son illərində Vermaxta çağırıldı və Berlində əl qumbarasından yaralandı. Bununla birlikdə oyuna davam etdi və hücumçu mövqeyinə keçdi, 1951-ci ildə DDR-Oberliqada çıxış edən "Vizmut Aue" klubuna keçməzdən əvvəl Tsvikkau şəhərinin yerli klublarından birində çıxış edirdi. 1954-cü ildə "Vizmut Karl-Marks" olaraq adı dəyişilən klubda o,1962-ci ilə qədər 237 oyunda 114 qol vurmağı bacardı. Bu müddətdə klub üç liqa (1956, 1957 və 1959) və 1955-ci ildə ölkə kubokunu qazandı və Tröger 22 qolla 1954-55 mövsümündə liqanın bombardiri oldu. Onun Şərqi Almaniya futbolunun ən yüksək səviyyəsində vurduğu 114 qol klub rekordudur.
1954-1959-cu illər arasında Tröger Şərqi Almaniya milli komandasında 15 oyuna 10 qol vurdu, onların arasında milli komandanın 1955-ci ildə 3-2 ilk qələbə hesabı ilə bitən Rumıniyaya qarşı oyunda 2 qol müəllifi oldu.
Vəfatı
Tröger 30 Mart 2004-cü ildə iki dəfə uğursuz şəkildə əməliyyat olunaraq Pirna-Kopitzdə mədə xərçəngindən vəfat etdi. Hörmət əlaməti olaraq yerli sənətçi Stefan Gerlax ona mahnı həsr elədi və Pirnadaki stadion onun şərəfinə Villi-Tröger-Ştadion olaraq dəyişdirildi.
Mortal Kombat: Shaolin Monks (oyun, 2005)
Mortal Kombat: Shaolin Monks - "Midway Games" oyun şirkəti tərəfindən 2005-ci ildə yaradılan, döyüş oyunudur.
Məzmun
"Mortal Kombat: Shaolin Monks" videooyunu "Mortal Kombat 2" seriyası hekayəsinin başlanğıcını izah edir. "Ölümcül döyüş" turnirinin əsas qəhrəmanları Kunq Lao və Liu Kenqdir. Şanq Tsunq Yeri ələ keçirmək niyyətindədir. Bu səbəbdən onlar Şanq Tsunqun qarşısını almaq üçün müxtəlif dünyalarda səyahət edirlər.
Retinopatiya
Retinopatiya — görmə qabiliyyətinin pozulmasına səbəb ola bilən gözün torlu qişasının hər hansı zədələnməsi. Damar patologiyaların nəticəsi olan torlu qişanın qanlanmasının pozulması buna əsas səbəb ola bilər.
Retinopatiya çox vaxt hipertoniya, şəkərli diabet və digər sistem xəstəliklərinin ağırlaşması nəticəsində baş verir.
Retinopatiyanın inkişafı görmə qabiliyyətinin pisləşməsinə və ya tam itməsinə səbəb olur. Xəstəlik dünya üzrə korluğun təxminən 5%-ni təşkil edir və Ümumdünya Səhiyyə Təşkilatı tərəfindən prioritet göz xəstəliyi kimi təyin edilmişdir.
Simptomları
Bir çox insanlarda xəstəlik simptomsuz keçir. Simptomlar ümumiyyətlə ağrısızdır və aşağıdakıları əhatə edir:
Diaqnostikası
Göz müayinəsi zamanı retinopatiya oftalmoloq və ya optometrist tərəfindən müəyyən edilir. Bu diaqnozu qoymaq üçün klinisist gözün arxasındakı retinanı yoxlamalıdır. Retinanı öyrənməyin bir neçə yolu var. Klinisist işıq altında göz bəbəyinə baxaraq birbaşa retinaya baxa bilər. Əksər hallarda həkim vizualizasiyanı yaxşılaşdırmaq üçün göz bəbəyini genişləndirir.
Müalicəsi
Lazer fotokoaqulyasiya terapiyası bir çox retinopatiya növləri üçün standart müalicədir. Sübutlar göstərir ki, lazer terapiyası ümumiyyətlə təhlükəsizdir və oraqvari hüceyrəli və diabetik retinopatiyada vizual simptomları yaxşılaşdırır.
Epidemiologiyası
Hipertonik retinopatiya, diabeti olmayan bütün yetkinlərin 3-14%-nə təsir edən növbəti ümumi səbəbdir.
Deva Şiqeto
– Yaponiya İmperiya Donanmasının admiralı. Rus-yapon müharibəsi zamanı döyüş diviziyasına və Dördüncü Donanmaya komandanlıq etmişdir.
Həyatı və karyerası
Deva Şiqeto 1856-cı ildə Yaponiyanın Ayzu hanında doğulmuşdur. 1878-ci ildə Donanma Akademiyasını 5-ci olaraq bitirmişdir. O, kiçik zabit kimi donanma heyətində vəzifə tutmuş, Birinci Çin-yapon müharibəsində ölkənin müdafiə qüvvələrindən olan Qərb Dənizləri Donanmasının zabiti kimi iştirak etmişdir. Növbəti illərdə gəmi və heyət komandanı olmuş, 1900-cü ildə kontr-admiral, 1904-cü ildə isə vitse-admiral rütbəsinə yüksəlmişdir.
Rus-yapon müharibəsi zamanı Port-Artura hücumda iştirak etmiş, Sarı dəniz döyüşündə "Yakumo" krayserinin göyərtəsindən İkinci Donanmanın 3-cü Döyüş Diviziyasına komandanlıq etmişdir. Tsuşima döyüşündə dörd krayserdən ibarət olan eyni diviziyaya bu dəfə "Kasagi" kayserinin göyərtəsindən komandalıq etmişdir. 1904-cü ilin iyunun Dördücü Donanmanın komandanı təyin olunmuşdur.
Müharibədən sonra 1907-ci ildə baron tituluna layiq görülmüş və 1912-ci ildə admiral rütbəsinə yüksəlmişdir. Dürüst şəxsiyyət kimi tanındığı üçün 1914-cü ildə Siemens skandalını araşdırmaqdan məsul olan donanma komitəsinin sədri seçilmişdir. O, hərbi məhkəmə təşkil edərək yüksək rütbəli bir neçə donanma zabitini həbs etmişdir və həmin il Yamamoto Qonnohyoe kabinetinin istefasına səbəb olmuşdur. 1920-ci ildə ikinci rezervə daxil olmuş, 1933-cü ildə ölmüşdür.
Yan Van-der-Vaals
Yan Van-der-Vaals – "Qazların və mayelərin vəziyyət tənliyi üzrə tədqiqatlarına görə" 1910-cu ildə Fizika üzrə Nobel mükafatını qazanmış niderlandlı nəzəri fizik.
İlk illəri və təhsili
Yan Van-der-Vaals 23 Noyabr 1827-də Hollandiyanın Leyden şəhərində anadan olub. Yakob Van-der-Vaals və Elizabet Van-den-Berqin 10 övladının böyüyü idi. Atası ixtisasca dülgər idi. Bir qayda olaraq, XIX əsrdə fəhlə ailələrinin uşaqları orta məktəbi bitirənmirdilər və uyğun olaraq, Universitetdə oxumalarına belə icazə verilmirdi. Bunun əvəzinə, o, "Qabaqcıl İbtidai Təhsil Məktəbi"ndə təhsil aldı və 15 yaşında həmin məktəbi bitirdi. Sonra ibtidai məktəbdə müəllim stajyeri oldu.1856-1861-ci illərdə kurslara qatıldı və ibtidai sinif müəllimi və baş müəllim olmaq üçün lazımi kvalifikasiyalara yiyələndi. 1862-ci ildə Leyden Universitetində riyaziyyat, fizika və astronomiya mövzusunda keçirilən mühazirələrə qatılmağa başladı. 1863-cü ildə Alman hökuməti yeni tipli məktəblər (HBS) açdı. Van-der-Vaals bu məktəbdə riyaziyyat və fizika üzrə müəllim olmaq istədi və iki il boş vaxtlarında tələb olunan imtahanlardan keçmək üçün hazırlaşdı. 1865-ci ildə Deventerdəki həmin məktəbdə fizika olaraq təyin edildi.
Professorluq
Van-der-Vaals klassik dillər haqqında kifayət qədər yaxşı bilmirdi və bu faktora görə adi bir tələbə olaraq universitetə ​​girə bilmədi. Ancaq belə oldu ki, universitet qaydalarını tənzimləyən qanun dəyişdirildi və klassik dilləri bilmək artıq tələb olunmadı. Məhz bu zaman fizika və kimya doktoru dərəcəsi üçün kvalifikasiya imtahanlarını verdi.
14 iyun 1873-cü ildə Van-der-Vaals Leyden Universitetində Piter Rijkin rəhbərliyi altında dissertasiyasını („Over de Continuïteit van den Gas- en Vloeistoftoestand“) müdafiə etdi.
1877-ci ilin sentyabrında Van-der-Vaals yeni qurulan Amsterdam Bələdiyyə Universitetində Fizika professoru vəzifəsinə təyin edildi. Kimyaçı Yakob Vant-Hoff və bioloq Hüqo de Vries onun həmkarları idi. Van-der-Vaals 70 yaşında təqaüdə çıxana qədər Amsterdam Universitetində qaldı. 1910-cu ildə 72 yaşında,o, Fizika üzrə Nobel mükafatına layiq görüldü. 1923-cü ilin 8 mart tarixində, 85 yaşında Amsterdamda vəfat etdi.
Brouton adası
Brouton adası — Kuril adalarının Böyük Kuril cərgəsinə daxil olan ada. İnzibati cəhətdən Saxalin vilayəti Severo-Kurilsk şəhər dairəsi ərazisinə daxildir. Ada britaniyalı dənizçi Vilyam Broutonun şərəfinə adlandırılmışdır. Adanın hündürlüyü 800 m, sahəsi isə 7 km² təşkil edir. Bura iki içməli su axarı vardır. Sönmüş vulkanın su səthi hissəsini təşkil edir. Ada ətrafında 3,7 km radiusunda maqnit anomaliyası müşahidə edilir. Sahillərində dəniz kələmi su altı sıx cəngəllik əmələ gətirir. Üstəlik burada Şimal dəniz şiri, perpalar, dəniz samuru kimi canlılara rast gəlinir. Adanın qayalıqlarında qağayılar, ağılsızlar yuva qurur. 20 km cənub-şərqdə Çornıye Bratya adaları qərarlaşır.
Məşidət Qairbəyova
Məşidət Hacıyevna Qairbəyova — Sovet və Rus Avar şairəsi, Dağıstan xalq şairəsi (1969), nasir, dramaturq və ictimai xadim.
Məşidət Qairbəyova, Dağıstan və rus ədəbiyyatının inkişafına önəmli töhfələr verib.
Həyatı
Məşidət Qairbəyova, erkən yaşlarından şeir yazmağa başlamışdı. Məşidə artıq məktəb illərində əsl şair hesab olunurdu. Məşidət avar və rus dillərində yazırdı. Məşidət xanım Maksim Qorki adına Ədəbiyyat İnstitutunda təhsil alıb. Onun əsərləri 1948-ci ildən nəşr olunur. Onun “Dağ qadınının sözü” (1952, rus dilinə tərcümə, 1955) və “Zirvəyə gedən yol” (1958, rus dilinə tərcümə, 1960) şeirləri toplularında Dağıstanın həyatındakı sosialist dəyişiklikləri ətraflı şəkildə təsvir edilmişdir. Odlu sətirlərini Məşidət xanım dünyanı qorumaq mövzusuna həsr etmişdir. Məşidət xanım “Uzaq bacı” (1954), “Yarımçıq məktub” (1955), “Gəlinin ağ yaylığı” (1965), “Cinayətə görə cəza” (1967), “Qırmızı partizan qızı” (1968) şeirlərinin müəllifi. ), "Xoşbəxtlik uğrunda mübarizə" (1958) pyeslərinində müəllifidir. Dostları və onun poeziyasının pərəstişkarları Məşidəti Qairbəyovanı heç vaxt taleyin ağırlığı altında əyilməyən, ikiüzlülük və boşboğazlığa dözməyən, həmişə qadının şərəf və ləyaqət kodeksinə əməl edən qadın kimi səciyyələndirmişlər. Məşidət Qairbəyova bütün həyatı boyu əsl dağ qadını və uzdenizm prinsiplərinə sadiq qalmışdır. Ömrünün son illərində Məşidət Qayırbəyova tarixi mövzulara da müraciət etmişdir. O,İmam Şamilin şəxsiyyətləri, naibləri və müridləri ilə çox maraqlanıb.
Bərbəran (Urmiya)
Bərbəran - İranın Qərbi Azərbaycan ostanının Urmiya şəhristanı ərazisinə daxil olan kənd.
Məşidət Qairbəyova
Fəaliyyəti
1969-1975-ci illərdə Məşidət Hacıyevna Q.Tsadasa adına Avar Musiqili Dram Teatrının rəhbəri olub.
Bərbəran (Urmiya)
Əhalisi
2006-cı il məlumatına görə kənddə 143 nəfər yaşayır (30 ailə).
Məşidət Qairbəyova
Fəaliyyəti
Məşidət Hacıyevna SSRİ Yazıçılar İttifaqının üzvü idi.
Məşidət Hacıyevna 22 noyabr 2015-ci ildə 88 yaşında dünyasını dəyişib.
Mükafatları
Məşidət xanım 2 ordenlə təltif olunub. O, Süleyman Stalski adına Respublika mükafatı laureatı, "Şərəf Nişanı" və "Qırmızı Əmək Bayrağı" ordenlərinin sahibi olmuşdur.
Giorgi Kvirikaşvili
Georgi Camaloviç Kvirikaşvili ( d. 20 iyul 1967-ci il, Tbilisi, Gürcüstan SSR, SSRİ) — Gürcüstan siyasətçisi və dövlət xadimi, 30 dekabr 2015-ci ildən 13 iyun 2018-ci ilədək Gürcüstanın baş naziri olmuşdur.
Təhsil
Tbilisidə doğulan Kvirikaşvili 1986–1988-ci illərdə Sovet ordusunun məcburi hərbi xidmətindən keçdi. Tiflis Dövlət Tibb Universitetini 1991-ci ildə Daxili Tibb Tədqiqatını, 1995-ci ildə Tiflis Dövlət Universitetinin İqtisadiyyat fakültəsini bitirmişdir. 1998-ci ildə İllinoys Universitetindən maliyyə dərəcəsi almışdır.
Karyera
Kvirikaşvili 1993-cü ildən 1999-cu ilədək Gürcüstanda müxtəlif banklar üçün icraçı vəzifəsində çalışıb və 1999-cu ildə Gürcüstanın Prezidentinin Dövlət Gömrük İdarəsində maliyyə və pul vahidinin müavini vəzifəsində çalışıb.
Pyotr Panin
Qraf Pyotr İvanoviç Panin — Rusiya hərbi xadimi, baş general və senator. O, Paninlər ailəsindən idi və Nikita Paninin qardaşı olmuşdur. O, Yeddiillik müharibədə şöhrətə bürünmüş, Osmanlıya qarşı müharibədə isə Benderi qalasını ələ keçirmişdir. Panin sonra Puqaçov üsyanının yatırılmasına və Yemelyan Puqaçovun özünün tutulmasına əmr vermişdir.
Hərbi karyera
Hərbi xidmətə 1736-cı ildə Can Mühafizəsi İzmailovski alayında əsgər kimi başlamış, elə həmin il zabit rütbəsi almış və Krım tatarlarına qarşı fəaliyyət göstərən orduya göndərilmişdir. Onunla birlikdə Perekop və Bağçasarayın tutulmasında iştirak etmiş, sonra isveçlilərə qarşı yürüş edən feldmarşal Lassinin komandanlığı altında xidmət etmişdir. O, Yeddiillik müharibənin əvvəlində artıq general-mayor idi.
O, xüsusilə Qros-Yaqersdorf və Zorndorf döyüşlərində fərqlənirdi. O, 29 avqust 1757-ci ildə "Müqəddəs Aleksandr Nevski" ordeni ilə təltif edilmişdir. 1759-cu ildə Kunersdorfdakı qələbənin əsas səbəbkarı idi və buna görə ona general-leytenant rütbəsi verilmişdir.
Siciliya boğazı
Siciliya boğazı - Afrikanın şimalında yerləşən Bon yarımadasını Siciliya adasından ayırır. Boğazın eni təqribi 160 km, dərinliyi 316 m təşkil edir. Aralıq dənizinın Şərq və Qərb hövzələrini birləşdirir. Dərinlikdə axınlar şərqdən qərbə, səthdə isə əksinədir. Bu hadisə Okeanologiya elmi ilə məşğul olan alimləri özünə cəlb edir. Bölgədə yerləşən Pantelleriya adası Afrikadan gələn miqrantları qəbul edir. Ada İtaliyanın ərazisidir. Gələn qaçqınların bir çoxu Avropaya çatmamış qayıq və ya gəmi qəzalarında həlak olur.
Baruj (Urmiya)
Baruj - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 148 nəfər yaşayır (28 ailə).
İqlimə Yaqubova
Yaqubova İqlimə Xurşud qızı — azərbaycanlı aktrisa.
Həyatı
İqlimə Yaqubova 31 may 1967-ci ildə Ermənistan rayonunda anadan olmuşdur. 1992-ci ildə İncəsənət Universitetinin "Musiqi teatr aktyorluq" fakültəsini bitirmişdir.
1 sentyabr 1992-ci il tarixindən Azərbaycan Dövlət Musiqili Komediya teatrında xor artisti vəzifəsində işləyir.
Səs tembri metso-soprano.
Teatrda işlədiyi müddət ərzində "O olmasın, bu olsun", "Hələlik", "Bankir adaxlı", "Səhnədə məhəbbət", "Məhəbbət oyunu", "Qırmızı papaq", "Şən dul qadın", "Əlin cibində olsun", "Məsmə xala dayımdır", "Maritsa", "Talelər qovuşanda", "Volqalı canan", "Silva", "Bəydullanın möhtəşəm toyu", "Çılğın Qasqoniyalı", "Bir günlük siğə", "Aldın payını, çağır dayını", "10 min dollarlıq keyf", "Nəğməli könül", "Dəli dünya", "Gülmək qadağandır", "Hərənin öz ulduzu", "Bir saat xəlifəlik", "Qadınsız yaşamaq olmaz", "Şeytanın yubileyi" kimi tamaşalarında iştirak etmişdir.
Xor artisti kimi öz üzərinə düşən vəzifəni layiqincə yerinə yetirmiş, işinə peşəkarlıqla yanaşmışdır.
İ.Yaqubova hal-hazırda Musiqili Komediya teatrında yaradıcılıq fəaliyyətini davam etdirir.
Ülkər Quliyeva
Ülkər Quliyeva — Azərbaycan diktoru.
Həyatı
Ülkər Quliyeva Azərbaycan televiziyasında diktor kimi çalışmışdır. Bir neçə filmdə çəkilmişdir. Bəstəkar Cavanşir Quliyevlə evli olmuşdur. Hazırda Türkiyədə yaşayır.
Alıxan pəyəsi körpüsü
Alıxan pəyəsi körpüsü — Dərələyəz mahalının Keşişkənd (06.12.1957-ci ildən — Yeğeqnadzor) rayonu ərazisində, Səlim çayının üzərində, Qoytul kəndi ilə Həsənkənd kəndi arasında, hazırda xarabalıqları qalan Alıxan pəyəsi kəndinin aşağısında yerləşən biraşırımlı daş körpüdür.
Haqqında
Tarixi abidənin hazırda Səlim çayının sağ sahilində bir hissəsi qalmaqdadır. Körpünün yerində çayın sağ və sol sahilləri arasında məsafə 13 m, körpünün eni 4 m, su səthindən orta xətti 9 m, ümumi uzunluğu 30 m olmuşdur. Körpü divarındakı kitabələrin birində Süleyman şahın adı qeyd olunduğundan onun 1666-cı ildə tikildiyi ehtimal edilsə də, körpünün 1340-1344-cü illərdə Elxani hökmdarı Süleyman xan tərəfindən tikdirilməsi versiyası da mövcuddur.
Təbriz Saat Qülləsi
thumb|Qüllənin qarşıdan görünüşü Təbriz Bələdiyyəsinin binası olaraq da bilinən Saat Qülləsi, İranın Şərqi Azərbaycan ostanının Təbriz şəhər bələdiyyəsinin əsas mərkəzi binasıdır. Saat Qülləsi və ya sadəcə, Saat böyük zalı olan binadan, saatı olan qüllədən və cənub-qərb tərəfində yerləşən kiçik bağdan ibarətdir. Bağın ortasında fəvvarəsi olan dairəvi hovuz yerləşir.
Tarixi
thumb|[[Muzey hissəsi]] Saat Qülləsi adlanan bu bina 1934-cü ildə tikilmişdir. Tikildiyi dövrdən şəhər bələdiyyəsinin mərkəzi kimi fəaliyyət göstərən bina, II Dünya Müharibəsindən sonra Azərbaycan Milli Hökumətinin mərkəzi binasına çevrilmişdir.
Azərbaycan Milli Hökuməti İran qoşunları tərəfindən devrildikdən sonra bina yenidən şəhər bələdiyyəsinin mərkəzi ofisi kimi fəaliyyət göstərməyə başladı. Hal-hazırda da bina bələdiyyənin mərkəzi binasıdır. left|thumb|Rus işğalı zamanı ziyan görmüş saat zəngi. Muzeydə saxlanılır.
Dəyişikliklər
thumb|Saat Qülləsinin baxçası 1990-cı illərdə liftin qurulması zamanı saatın verandalarından biri zədələndi. Saatın qülləsinin üst hissəsindəki qübbə 2008-ci ildə yenidən rəngləndirildi. Gümüş rəngli şüşələrin əvəzinə xaki rəngli lif şüşələrdənistifadə edildi. Binanın bir hissəsi 2007-ci ildən Təbriz şəhər Bələdiyyə Muzeyi kimi istifadəyə verildi.
Mərasimlər
Bina şəhərin tam mərkəzində yerləşdiyindən, tarixi boyü bir sıra mərasimlərə ev sahibliyi etmişdir. 1945–1946-cı illərdə Azərbaycan Milli Hökumətinin mərkəzi binası olmuşdur.
Sarıdağ (Babək rayonu)
Sarıdağ — Naxçıvan Muxtar Respublikasının Babək rayonu ərazisində dağ. Vayxır kəndindən 4 km cənub-şərqdədir. Hündürlüyü 1725 m-dir. Zəngəzur silsiləsinin suayırıcısındakı Aracı yüksəkliyindən (3071,6 m) cənub-qərbə ayrılan Dibəkli qolunun eyni istiqamətli Qırxlardağ şaxəsindən qərbə uzanan Qarabaş ayrılmasının qurtaracağında, onun Quşqayası yüksəkliyindən (hünd. 1757,7 m) cənub-qərbə ayrılan eyniadlı tirənin ən yüksək zirvəsi. Vayxır kəndindən 4 km-dək şərq-çənub-şərqdədir. Orta Eosenin Lütet mərtəbəsinin üst hissəsinə aid Alt Paradaş lay dəstəsinin terrigen-çökmə süxurlarından təşkil olunmuş günbəzvari yüksəklikdir. Tektonik cəhətdən Ordubad qarılma zonasının Şahbuz seqmentinin cənub-qərb cinahına aid Ağqaya-Sarıdağ antiklinalının xırda qırışıqlarla mürəkkəbləşmiş şimal-şərq qanadında yerləşir. Qərb yamacından şimal-şərq istiqamətli fay-yerdəyişmə qırılması keçir.
ABD Malik
Malik Xəyyam oğlu Kələntərli — Azərbaycanlı müğənni, repçi, aktyor və parfümer. ABD Malik XXI əsrin əvvəllərində Azərbaycan rep musiqisində özünə məxsus yeri olan Dəyirman qrupunun üzvlərindən olmuşdur.
Həyatı
Kələntərli Malik Xəyyam oğlu, 27 yanvar 1978-ci ildə Bakı şəhərində anadan olub. Atası Xəyyam Kələntərli Məlik oğlu Azərbaycan Dövlət Akademik Opera və Balet Teatrının quruluşçu rejissor vəzifəsində çalışıb. Anası Səidə Cavadova İman qulu qızı Azərbaycan Memarlıq və İnşaat Universitetində fəlsəfə və tarix üzrə müəllim vəzifəsində çalışır. Ailənin tək övladıdır.
Bakı şəhəri 207 nömrəli tam orta məktəbdə təhsil alıb, məktəbdə diskotekalarda və tədbirlərdə DJ-lik və aparıcılıq edib. 1995-ci ildə Azərbaycan Memarlıq və İnşaat Universitetinin İnşaat İqtisadiyyatı fakültəsinə daxil olub.
Orada Miri Yusiflə bir qrupda təhsil alıb və yaxın dostluq münasibətləri qurub. Ardıcılıqla həmən ildə gələcək Dəyirman qrupunun başqa solistləri ilə tanış olub. 1999–2002 ilə qədər ANS Şirkətlər Qrupunda VVS şirkətində səs rejissoru kimi çalışıb. 1996-cı ildən 2007-ci ilə kimi Dəyirman rep qrupunun üzvü olub.
2001-ci ildə Azərbaycan Memarlıq və İnşaat Universitetini magistr diplomu ilə bitirsə də, ixtisası üzrə heç vaxt işləməyib. 2001-ci ildə ildə hərbi xidmətə yollanıb. 2003-cü ildən etibarən reklam agentliklərinin birində yaradıcı direktor vəzifəsində çalışmaqdadır. Ailəlidir, iki övladı var.
Karyera
Musiqi karyerasına 1996-cı ildə Dəyirman qrupunun tərkibində başlayıb. Dəyirman bir-birini öncədən tanıyan və yaxın dostlar tərəfindən yaradılmışdır. Dəyirman — Azərbaycanda fəaliyyət göstərən ilk rep qruplarından sayılır. Əvvəlcə qrup GGG-ailəsi adlandırılsa da, sonralar onun adı Dəyirman olaraq dəyişdirilmişdir. Qrupun məşhurluq qazanması, müğənni Leyla ilə birlikdə Sarı gəlin xalq mahnısına çəkilmiş klipdən sonra baş vermişdir.
Qrup, bəzi Azərbaycan xalq və uşaq mahnılarını rep üslubunda remiks etmişdir. Dəyirmanın ən uğurlu ifalarından biri də, Qarabağ müharibəsi mövzusuna həsr olunmuş Ya Qarabağ, Ya Ölüm parçası sayılır.
ABD Malik solo karyerasına başlayan zaman üslubunu R&B və Soul musiqisinə uyğunlaşdırmışdır. Bu dəyişikliyin səbəbi isə Dəyirman qrupunun məşhurluq qazanmağa başladığı dövrlərdə, bu üslubların Azərbaycanda da, tanınmağa və geniş kütlə tərəfindən sevilməyə başlanılması ilə bağlı olmuşdur.
ABD Malik bir necə müdddət, müxtəlif telekanallarda da aparıcı kimi çalışmışdır. Hal-hazırda musiqidə solo karyerası ilə yanaşı parfümeriya brendinin yaradıcısıdır. 2017-ci ildə ABD Malik Fransada yerləşən parfümeriya məktəbini bitirib, selektiv parfümer diplomu alıb və RUSH RUSH 31 parfümeriya brendini yaradıb. Bu brend ABDMALİKPARFUMS loqosu altında yaradılır və satışa buraxılır. Nişa seqmentində İlk Azərbaycan brendidir.
NGC 6206
NGC 6206, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. S0 tipli. tərəfindən ildə 40.64 sm (16 düymə) ölçülü  vasitəsilə kəşf edilmişdir.
Göy Börü
Göy Börü (başqırdca:күк бүре / Kük Büre) — başqırdlar ın milli gənclər təşkilatı. Göy Börü sözünün başqırd dili ndəki mənası Boz Qurd deməkdir. Rusiya Federasiyası na bağlı Başqırdıstan da rəsmi təşkilat olaraq qeydiyyatdan keçmişdir.
Simvol
Təşkilatın simvolu türk dünyası nın milli simvolu olan qurd başı və arxa planda da günəşdir Türk xalqlarının mifologiyasındakı qurd milli yaddaşın, bilgəliyin, cəsarətin, fədakarlığın və vətənlərinə olan bağlılığın rəmzidir. Millət adı olan başqırd sözünün də qurdla bağlı olduğu ehtimal edilir.
Təşkilat başqırdların öz müqəddəratını təyin etmə haqqının olduğunu bildirir və ideologiyası liberal millətçiliy ə əsaslanır.
Digər təşkilatlarla əlaqə
2012-ci ildə yerli rus mediası iki millətçi təşkilat olan Azadlıqla (tatarlar) "Göy Börü"nün ittifaqda birləşdiyini yazmışdır. Tatar millətçilərinin lideri Nail Nabiulla "birliyin rus olmayan xalqlar üçün mübarizədə Rusiya Federasi yasındakı bütün millətçi təşkilatlarla birləşməyə açıq olduğunu" bildirmişdir. "Azadlıq" və "Göy Börü" təşkilatlarının rəhbərləri bəyanatlarında Çuvaşiya, Udmurtiya, Mari El, Altay və Saxa Yakutiya dakı bütün millətçi təşkilatlar ilə potensial ittifaq olduğunu bildirdilər.
Uila (departament)
Uila — Kolumbiyanın departamentlərindən biri, ölkənin cənubi-qərbində yerləşir. İnzibati mərkəzi-Neyva şəhəridir.
İnzibati bölgüsü
Departamentin ərazisi 4 region və 37 bələdiyyəyə bölünür.
Bələdiyyələr
350px|thumb|left|Uila departamentinin əyalətləri
Valeri Aqeşin
Valeri Aqeşin — Latviyalı siyasətçi və hüquqşünas.
Tozqoparan İskəndər
Tozqoparan İskəndər (Osmanlı Türkcəsi:توزقوپاران ايسكندر) — Osmanlı oxçusu. Türk oxçuluq tarixinin ən böyük kəmankeşlərindən biridir.
Həyatı
Tozqoparan İskəndərin həyatı haqqında məlumatlar çox azdır. Rəvayətə görə, İskəndər Bəy "Tozqoparan" ləqəbini belə almışdır: Bir zaman Pəhləvan İskəndər (Tozqoparan İskəndəri belə də adlandırırdılar) oxçuluq məşqi edərkən yayın toz deyə adlanan hissəsini qoparmışdı. Bunu görən İldırımlı Baba: "Bu pəhləvan toz qoparandır!" dedi. O zamandan Pəhləvan İskəndəri "Tozqoparan" adlandırmağa başladılar.Yavuz Sultan Səlimin İran və Misir səfərlərindənə qatılmışdır.
Rekordları
Osmanlı Dövlətinin ayrı-ayrı yerlərində 10 ayrı rekord qırmış,daha sonra bu rekordlar təkrar oluna bilməmişdir. Tozqoparan İskəndər ən uzun rekordunu Akruri Mənzilində 846 (və ya 848) metr uzunluğunda atmışdır. Bu məsafə bir dünya rekordudur.
Sarıdağ (Şahbuz rayonu)
Sarıdağ — Naxçıvan Muxtar Respublikasının Şahbuz rayonu ərazisində dağ. Zəngəzur silsiləsinin cənub-qərb yamacında, Sarnındibiçayın mənbə hissəsindədir. Hündürlüyü 1986,9 m-dir. Zəngəzur silsiləsinin suayırıcısındakı Aracı yüksəkliyindən (3071,6 m) cənub-qərbə ayrılan Dibəkli qolunun eyni istiqamətli Qırxlardağ şaxəsindən qərbə uzanan Qarabaş ayrılmasında zirvə. Külüs kəndindən 4 km-dək cənub-qərbdə, Sarınındibi çayının mənbə hissəsindədir. Orta Eosenin Lütet mərtəbəsinə aid Biləv lay dəstəsinin vulkanogen-çökmə süxurlarından təşkil olunmuş günbəzvari yüksəklikdir. Tektonik cəhətdən Ordubad qarılma zonasının Şahbuz seqmentinin cənub-qərb cinahına aid Türkeş-Milax antiklinalının şimal-şərq qanadında yerləşir.
Nail Nabiulla
Nail Nabiulla və ya Nail Nabiullin (tatarca:Наил Нәбиуллин; ) — tatar milli hərəkatı mənsubu olan aktivist.
Həyatı
Sovet Sosialist Respublikaları İttifaqına daxil olan Rusiya Sosialist Federativ Respublikasının Tatarıstan Muxtar Sovet Sosialist Respublikasının Nurlat şəhərində 1989-cu ilin 27 iyununda dünyaya gəlmişdir.
Nail 2010-cu ilindən tatar millətinin milli haqları uğrunda mübarizə aparan "Azadlıq" təşkilatının rəhbəridir.
Aktivistliklə yanaşı yazıçılıqla da məşğul olan Nail Nabiulla "Tatar Dili, Bayrağı və Dövlətini Xatırlama Günü"nün təşkilatçısıdır.
Sarıdağ (Culfa rayonu)
Sarıdağ — Naxçıvan Muxtar Respublikasının Culfa rayonu ərazisində dağ.
Əlincəçayın aşağı axınında, onun dərə sinin sağ yamacında, Qızılca kəndindən 3,5 km cənub-şərq dədir. Hündürlüyü 1181,8 m-dir. Cənub-qərb yamacı sıldırımdır. Zəngəzur silsiləsi nin suayırıcısındakı Aracı yüksəkliyindən (3071,6 m) cənub-qərbə ayrılan Dibəkli qolunun eyni istiqamətli Qırxlardağ şaxəsindən cənub-qərbə uzanan Çaşırdağ ayrılmasının qurtaracağında zirvə. Əlinсəçауın sağ sahilində, Ərəzin kəndindən 2,6 km şimal-şimal-şərq dədir. Orta Miosen in Tarxan regiomərtəbəsinin üst hissəsinə aid Ərəzin lay dəstəsinin terrigen-çökmə süxurlarından təşkil olunmuşdur, cənub və şərq yamacları sıldırımlı yüksəklikdir. Qərb yamacında şimal-şərq istiqamətdə uzanan Orta Miosen yaşlı subqələvi qabbroid tərkibli subvulkanik kütlə açılır. Tektonik cəhətdən Ordubad qarılma zonasının Paradaş seqment inin cənub-qərb cinahına aid Darıdağ antiklinalının Naxçıvan qoyulma çökəkliyinin hüdudlarına izlənilən şimal-qərb periklinal hissəsinin maili cənub-qərb qanadında yerləşir.
Səlahəddin Paşalı
Səlahəddin Paşalı — Türkiyə aktyoru.
Həyatı
Paşalı 2 fevral 1990-da Muğla, Bodrumda anadan oldu. 14 yaşında Darüşşafaka İdman Klubuna transfer olmuşdur. İnfrstruktut müddətində komanda başçısı olmuşdur. Təhsilini Budapeştdə Sənət İdarəsi oxuyaraq bitirib. Sonra Craft Emalatxanada aktyorluq təhsili alıb. İlk aktyorluq karyerasına 2017-ci ildə Show TV-də verilən "Ürək Döyüntüsü" serialı ilə başladı. Sonra 2018-ci ildə "Bir Ümid Kifayət Edər" serialında rol aldı. 2019-cu ildə isə Kanal D-də verilən "Ləkə" serialında rol aldı. 2020-ci ildə baş rollarda Halit Ergenç və Ozan Güvenin olduğu "Babil" serialı ilə karyerasına davam etdi. 2020-ci ildə Paşalı Netflix-də verilən "Sevgi 101" serialında Osman rolunu canlandıraraq çoxlu izləyici tərəfindən tanındı.
Manuel de Faya
Manuel de Faya — ispan bəstəkarı, pianoçu.
Bioqrafiya
Anası Kataloniyadan, atası isə Valensiyadandır. İlk musiqi dərslərini fortepianoda anasından almışdır. 1889-1895-ci illərdə Madriddə X.Traqodan fortepiano musiqiləri öyrənmişdir. 14 yaşında Faya artıq kamera-inustrumental ansambl ücün musiqilər yazmağa başlamışdır. 1896-cı ildə Madrid Konservatoriyasna daxil olmuşdur. Onun əsas müəllimi Felipe Pedrel olmuşdur. 1907–1914-cü illərdə Parisdə yaşamış, K.Debyussi, J.Ravel, P.Dyuka, İ.Albenis, P.Pikasso ilə tanış olmuşdur. 1919-cu ildə Madrid şəhərindən İspaniyanın Qranada şəhərinə köçmüşdür. Burada Fedriko Lorka və onun dostları ilə tanış olmuşdur. 1926-cı ildə Fayanın doğulduğu şəhərdəki teatr onun adına adlandırılmışdır. 1939-cu ildə İspaniyada Respublikaçılar məğlub olduqdan sonra Faya Argentinada yaşamış və 1946-cı ildə orada vəfat etmişdir. 1947-ci ildə onun nəşinin külü doğulduğu Kadis şəhər qəbiristanlığında dəfn edilmişdir.
Yaradıcılığı
14 yaşında Faya artıq kamera-inustrumental ansanbl ücün musiqilər yazmağa başlamışdır. 1896-cı ildə ilk musiqi pyeslərini yazmışdır. "Qısa ömür" (1905, tamaşası 1913) operası ilə məşhurlaşmışdır. Faya pianoçu kimi konsertlərdə çıxış etmişdir. "Füsunkar məhəbbət" (1915), "Üçkünc şlyapa" (1919) baletləri, opera, balet-pantomima və kukla tamaşaları elementlərinin vəhdətinə əsaslanan "Maestro Pedronun balaqanı" (1923) əsəri, fortepiano ilə orkestr üşün "İspaniya bağlarında gecələr" (1915), fortopiano üçün "Beti fantaziyası"(1919), klavesin və beş alət üçün konserti (1924), fortepiano pyesləri və mahnıları məşhurdur. Faya üçün Qərbi Avropa musiqi nailiyyətləri ilə milli musiqi ənənələrinin sintezi səciyyəvidir.
Qaracoran
Qaracoran, Qaraceyranlı, Qaracaverən — İrəvan quberniyasının Eçmiədzin qəzasında, indi Nairi rayonunda kənd.
Tarixi
Rayon mərkəzindən 10 km şimalda, Gərni çayının yanında, Zəngi çayından axan arxın sağ tərəfində yerləşir.
Ertn. SSR AS RH-nin 4.V.1946-cı il fərmanı ilə adı dəyişdirilib Aragyuğ (Arakənd) qoyulmuşdur.
Əhalisi
Kənddə 1878-cı ilə kimi yalnız azərbaycanlı yaşamışdır. Ermənilər buraya 1878-cı ildə, 1914- 1922-ci illərdə Türkiyənin Bayazid, Qars, İqdır vilayətlərindən köçürülmüşdür.
Kənddə 1831-ci ildə 162 nəfər, 1873 - cü ildə 233 nəfər yalnız azərbaycanlı yaşamışdır. Kəndə 1878-cı ildə ermənilər köçürüldükdən sonra 1886-cı ildə 275 nəfər azərbaycanlı, 424 erməni, 1897-ci ildə 307 nəfər azərbaycanlı, 563 erməni yaşamışdır.
Mənbələrdə 1908, 1914, 1916-cı illərdə azərbaycanlılar və ermənilər qarışıq şəkildə göstərilmişdir. Ümumiyyətlə, burada azərbaycanlılar 1918-ci ilə kimi yaşamışdır.
Halbuki 1986-cı ildə İrəvanda erməni dilində çap olunmuş «Ermənistan və ətraf vilayətlərin toponimlər lüğəti» əsərində kənddə yalnız ermənilərin yaşadığı göstərilir.
Azərbaycanlılar 1918-ci ilin fevral ayında ermənilərin təcavüzünə məruz qalaraq, deportasiya olunmuşdur.
İndiki Ermənistanda Sovet hökuməti qurulandan sonra sağ qalan azərbaycanlılar 1922-25-cı illərdə öz doğma ocaqlarına dönə bilmişdir. Burada 1926-cı ildə 14 nəfər, 1931-ci ildə 14 nəfər azərbaycanlı yaşamışdır.
Əlixan Tokayev
Əlixan İnusoviç Tokayev (Токаты Алихан; ) — Osetin dramaturqu, şairi və publisisti. Osetin dilində ilk sonatanın müəllifi. .
Həyatı
Əlixan Tokayev 1893-cü ilin iyulunda Terek vilayətinin Darvaqs kəndində böyük kəndli ailəsində anadan olub. Milliyətcə osetindir. 1907-ci ildə Darqavs kilisə məktəbini bitirmiş, sonra ailənin təsərrüfat işlərinə kömək etmişdir.
Ə.Tokayev 1913-cü ildə 1916-cı ildə bitirdiyi Bakı Dənizçilik Məktəbinə daxil olmuşdur. Bakıda Əlixan inqilabi ideyalarla tanış olmuş, bolşeviklərin gizli hərəkatında iştirak etmişdir. Eyni zamanda ədəbi fəaliyyətlə də məşğul olmağa başlamışdır. Sonra Əlixan Tokayev Sankt-Peterburq Rəssamlıq Akademiyasına daxil olmuşdur. Lakin qısa müddət sonra oranı bitirmədən tərk etmək məcburiyyətində qalmışdır.
Yaradıcılığı
Əlixan Tokayev 1909-1910-cu illərdə yazmağa başlamışdır. Şeirdən əlavə, dram və publisistik məqalələr də yazırdı. Onun yaradıcılığının əsas problematikası insanların ağır həyatı, azadlıqlarına inam, mövcud sistemlə mübarizə, qədim dövrün zərərli adətlərinə qarşı mübarizə təşkil edirdi. Ə.Tokayevin yaradıcılığı Osetiya poeziyasının inkişafında keyfiyyətcə yeni bir mərhələ oldu. Onun şair kimi formalaşmasında müəyyən təsiri olan Rusiya və Qərbi Avropa simvolizmi təsir etmişdir. Tokayev eyni zamanda XIX əsrin sonu - XX əsrin əvvəllərində "yeni şairlərin" axtarışlarında olanları başa düşür, Osetin şeirinin formalarını və ritmini zənginləşdirir, yeni rəng və səslərlə işıqlandırırdı.
Əlixan Tokayev klassik sonata formasında şairin “Xoşbəxtlik muncuğu” (“Tsykuraiy Færdig”) şeirlərindən biri yazılmışdır ki, onun süjet əsasını sahibinin arzusunu yerinə yetirən sehrli muncuq haqqında xalq motivi təşkil edirdi.
Propaganda Games
Propaganda Games — Kanadanın Britaniya Kolumbiyasındakı Vankuver şəhərində 2005-ci ildə "Buena Vista Games" (indiki "Disney Interactive Studios") tərəfindən təsis edilən və videooyunlarının istehsalında ixtisaslaşan studiya. "Propaganda Games" 2011-ci ildə, "Tron: Evolution"un istehsalı zamanı bağlanmışdır.
Tarix
"Propaganda Games" studiyası "Buena Vista Games" şirkəti və "EA Canada"nın keçmiş işçiləri tərəfindən 2005-ci ilin aprel ayında yaradılmışdır. Onlar 2005-ci ilin may ayında "Turok" personajının lisenziyasını almış və 3 il sonra, 2008-ci ildə personaj barədə bir videooyun satışa çıxarmışdır. "Turok 2" adlı bir sikvel istehsal prosesində idi, ancaq ağır restrukturizasiya proqramının nəticəsində layihə dayandırılmışdır.
Studiya "Tron: Evolution"un istehsalı bitdikdən və "Armada of the Damned" adlı bir "Karib dənizinin quldurları" mözvulu layihə ləğv olunduqdan sonra, 2011-ci ilin yanvar ayında "Disney" tərəfindən bağlamışdır.
Alyona Kostornaya
Alyona Kostornaya – Rusiyanı təmsil edən fiqurçu. O, 2020-ci ildə Avropa Çempionatının və ISU Qran-Pri Finalının qızıl medalına sahib olub. Alyona Kostornaya həmdə, Fransa Qran-Prisinin (2019) və Yaponiya Qran-Prisinin (2019) qalibi olub. Rusiya Çempionatlarında 2017 və 2018-ci illərdə bürünc, 2019-cu ildə isə gümüş medala sahib olan Alyona Kostornaya, gənclər arasında Polşa (2017), Avstriya (2017) və Çexiya (2018) Qran-Prilərinin qalibi olub, gənclər arasında ISU Qran-Pri Finalında isə 2017-ci ildə gümüş, 2018-ci ildə isə qızl medala sahib olub. 2018-ci ildə gənclər arasında Dünya Çempionatının qalibi olmağıda bacaran Alyona Kostornaya, həm də gənclər arasında Rusiya Çempionatında 2018 və 2019-cu illərdə gümüş medala sahib oldu.
Həyatı
Alyona Kostornaya 2004-cü il avqustun 24-də anadan olub. O, 4 yaşından 1 №-li UGİM-də Marina Çerhasovanın rəhbərliyi altında idmanla məşğul olmağa başlayıb. 2017-ci ildən isə Alyona Kostornaya, Eteri Tutberidzenin məşqçiliyi altında məşq etməyə başladı.
2016–2017-ci illər mövsümü: Gənclərin Rusiya Çempionatında dördüncü pillə
Alyona Kostornaya 2017-ci ilin 1–5 fevralında St. Peterburq şəhərində baş tutan gənclər arasında Rusiya Çempionatında mübarizə apardı. O, qısa proqramda 57.77 balla 12-ci, sərbəst proqramda isə 104.48 balla 16-cı pillənin sahibi oldu. Bununla da Alyona Kostornaya ümumi nəticədə 162.25 balla 18 idmançı sırasında 16-cı pillənin sahibi oldu. Çempionatın qızıl medalına isə Alina Zaqitova sahib oldu.
2017–2018-ci illər mövsümü
thumb|270x270px|alt=|Alyona Kostornaya 2017-ci il gənclərin Qran-Pri Finalında|left Aleksandra Trusova, 2017–2018-ci illər mövsümündə qısa proqramlarda Peggi Linin bəstəsi olan "Big Spender" əsərinin, sərbəst proqramlarda isə Antonio Vivaldinin bəstəsi olan "The Four Seasons: Summer" əsərinin sədaları altında mübarizə apardı.
Daha sonra o, İtaliyanın Egna şəhərində baş tutan gənclər arasında ISU Qran-Pri yarışında mübarizə apardı. Qısa proqramda 68.72 balla birinci, sərbəst proqramda isə 125.44 balla ikinci pillənin sahibi olan Alyona Kostornaya, ümumi nəticədə 194.16 balla İtaliya Qran-Prisinin gümüş medalına sahib oldu. Qızıl medala isə digər Rusiya nümayəndəsi Sofiya Samodurova sahib oldu. Bir ay ərzində Polşa Qran-Prisində qızıl, İtaliya Qran-Prisində isə gümüş medala sahib olan Alyona Kostornaya, gənclər arasında ISU Qran-Pri Finalına vəsiqə qazandı.
Yaponiyanın Nagoya şəhərinin ev sahibliyində baş tutan gənclər arasında ISU Qran-Pri Finalında altı idmançı – Rusiya nümayəndələri Aleksandra Trusova, Sofiya Samodurova, Alyona Kostornaya, Darya Panenkova və Anastasiya Tarakanova, habelə Yaponiya nümayəndəsi Rika Kihira mübarizə apardı. Alyona Kostornaya, qısa proqramda 72.64 balla ikinci pillənin sahibi oldu. Sərbəst proqram isə Alyona Kostornaya və Aleksandra Trusova arasında gərgin idman mübarizəsi şəraitində baş tutdu. Birinci pillənin sahibi 132.94 balla Alyona Kostornaya oldu. Trusova isə Kostornayadan 0.58 bal az topladı: 132.36, amma ümumi nəticədə Aleksandra Trusova 205.62 balla qızıl medalın, Alyona Kostornaya isə 205.58 balla gümüş medalın sahibi oldu.
Alyona Kostornaya növbəti uğuruna St. Peterburq şəhərində baş tutan Rusiya Çempionatında imza atdı. 14 yaşlı Alyona Kostornaya, qısa proqramda 75.60 balla, sərbəst proqramda isə 142.98 balla dördüncü pillənin sahibi oldu. Bu minvallada o, ümumi nəticədə 218.58 balla Rusiya Çempionatının bürünc medalına sahib oldu. Çempionatın qalibi isə Alina Zaqitova oldu.
Daha sonra o, 2018-ci ilin 22–26 yanvarında Saransk şəhərində baş tutan gənclər arasında Rusiya Çempionatında mübarizə apardı. Ötən il baş tutan çempionatda 16-cı pillənin sahibi olan Alyona Kostornaya, bu səfər gümüş medalın sahibi oldu. Qısa proqramda 70.88 balla üçüncü pillənin, sərbəst proqramda isə 141.64 balla birinci pillənin sahibi olan Alyona Kostornaya, ümumi nəticədə 212.52 balla gənclər arasında Rusiya Çempionatının gümüş medalına oldu. Qızıl medalı Aleksandra Trusova, bürünc medalı isə Stanislava Konstantinova qazandı. Bununla da onlar, gənclər arasında Dünya Çempionatına vəsiqə qazandı.
2017–2018-ci illər mövsümünün gənclər arasında əsas yarışı – 5–11 martda Bolqarıstanın Sofiya şəhərində baş tutan gənclər arasında Dünya Çempiontı idi. Alyona Kostornaya qısa proqramda 72.64 balla 2-ci pillənin sahibi oldu. Sərbəst proqramda da o, 135.76 balla 2-ci pillənin sahibi oldu və ümumi nəticədə 208.40 balla gənclər arasında Dünya Çempionatının gümüş medalına oldu. Gənclər arasında Dünya Çempionatının qızıl medalını Aleksandra Trusova, bürünc medalını isə Mako Yamaşita qazandı.
Alyona Kostornaya 2017–2018-ci illər mövsümü ərzində qatıldığı altı yarışın birincəd qızıl, dördündə gümüş, birində isə bürünc medala sahib oldu.
2018–2019-cu illər mövsümü
Ötən mövsüm ərzində gənclər arasında ISU Qran-Pri Finalının və Dünya Çempionatının gümüş medalına sahib olan Alyona Kostornaya, 2018–2019-cu illər mövsümündə də gənclər arasında baş tutan beynəlxalq səviyyədə yarışlarda mübarizə apardı. Əvvəlcə o, 28 avqust-1 sentyabrda Avstriyanın Linz şəhərinin ev sahibliyində baş tutan gənclər arasında Avstriya Qrap-Prisində mübarizə apardı. Alyona Kostornaya, qısa proqramda 3Lz+3T tullanışı etdi və 72.08 balla birinci pillənin sahibi oldu. Sərbəst proqramda isə Alyona Kostornaya, 3F+3T və 3S+3T tullanışları etdi və 132.42 balla birinci pillənin sahibi oldu. Bununlada Alyona Kostornaya, ümumi nəticədə 204.50 balla gənclər arasında Avstriya Qran-Prisinin qızıl medalına sahib oldu.
O, növbəti uğuruna Çexiyanın Ostrava şəhərində baş tutan gənclər arasında Çexiya Qran-Prisində imza atdı. Qısa proqramda 3Lz+3T tullanışı edən Alyona Kostornaya, 70.24 balla birinci pillənin sahibi oldu. Sərbəst proqramda isə o, üçlü flip tullanışı etməyə cəhd edən zaman buzüstünə yıxıldı, amma bununla belə Alyona Kostornaya, 128.14 balla birinci pillənin sahibi oldu. Bu minvallada o, ümumi nəticədə 198.38 balla birinci pillənin sahibi oldu və gənclər arasında Çexiya Qran-Prisinin qalibi oldu. Mövsüm ərzində Avstriya və Çexiya Qran-Prilərinin qızıl medalı sahib olan Alyona Kostornaya, növbəti dəfə gənclər arasında ISU Qran-Pri Finalına vəsiqə qazandı.
Kanadanın Vankuver şəhərinin ev sahibliyində baş tutan gənclər arasında ISU Qran-Pri Finalında altı idmançı – Rusiya nümayəndələri Aleksandra Trusova, Alyona Kostornaya, Anna Şerbakova, Anastasiya Tarakanova və Alyona Kanışeva, habelə Cənubi Koreya nümayəndəsi Kim Ye-Lim mübarizə apardı. Alyona Kostornaya, qısa proqramda 76.32 balla, sərbəst proqramda isə 142.68 balla birinci pillənin sahibi oldu və ümumi nəticədə 218.98 balla gənclər arasında ISU Qran-Pri Finalının gümüş medalına sahib oldu. O, həm də qısa proqramda Dünya rekorduna imza atdı (əvvəl Dünya rekorduna 74.74 balla Aleksandra Trusova sahib idi). Gümüş medala sahib olan Aleksandra Trusova isə Alyona Kostornayadan 3.76 bal az topladı: 215.22. Bürünc medalı isə digər Rusiya nümayəndəsi Alyona Kanışeva qazandı.
Daha sonra Alyona Kostornaya, Saransk şəhərində baş tutan Rusiya Çempionatında mübarizə apardı. Ötən il baş tutan Rusiya Çempionatının bürünc medalına sahib olan Alyona Kostornaya, qısa proqramda 74.40 balla üçüncü pillənin sahibi oldu. Sərbəst proqramda da o, 152.14 balla üçüncü pillənin sahibi oldu və ümumi nəticədə 226.54 balla Rusiya Çempionatının bürünc medalına sahib oldu. Qızıl medalı Anna Şerbakova, gümüş medalı isə Aleksandra Trusova qazandı.
31 yanvar-4 fevralda isə Perm şəhərinin ev sahibliyində gənclər arasında Rusiya Çempionatı baş tutdu. Ötən il baş tutan çempionatın gümüş medalına sahib olan Alyona Kostornaya, bu səfərdə gümüş medalın sahibi oldu. O, qısa proqramda 80.98 balla birinci pillənin sahibi oldu. Sərbəst proqramda isə Alyona Kostornaya, 151.82 balla 2-ci pillənin sahibi oldu və ümumi nəticədə 232.80 balla gənclər arasında Rusiya Çempionatının gümüş medalına sahib oldu. Qızıl medalı Aleksandra Trusova, bürünc medalı isə Anna Şerbakova qazandı.
2018–2019-cu illər mövsümünün gənclər arasında əsas yarışı – 4–10 martda Xorvatiyanın Zaqreb şəhərində baş tutan gənclər arasında Dünya Çempiontı idi. Gənclər arasında Rusiya Çempionatının medallarına sahib olan Aleksandra Trusova, Alyona Kostornaya və Anna Şerbakova həmin çempionatda mübarizə aparmalı idi, amma Alyona Kostornayanın martın 4-də zədələnməsi, onun çempionatda mübarizə aparmasına icazə vermədi. Onu, Kseniya Sinitsina əvəzlədi.
15 yaşlı Alyona Kostornaya 2018–2019-cu illər mövsümü ərzində qatıldığı beş yarışın üçündə qızıl medala, birində gümüş medala, birində isə bürünc medala sahib oldu.
2019–2020-ci illər mövsümü: Avropa Çempionatında bürünc medal
Aleksandra Trusova, 2019–2020-ci illər mövsümündə qısa proqramlarda Edvard Grieg bəstəsi olan "Solveig's Song" əsərinin, sərbəst proqramlarda isə Matt Bellaminin bəstəsi olan "For the Throne" əsərinin sədaları altında mübarizə apardı.
Elgün İzzətzadə
Elgün Bəhram oğlu İzzətzadə (15 mart 1997; Qax, Azərbaycan — 18 oktyabr 2020; Suqovuşan, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Alyona Kostornaya
2019–2020-ci illər mövsümü: Avropa Çempionatında bürünc medal
Alyona Kostornaya, Finlandiyanın Espoo şəhərinin ev sahibliyində baş tutan "Finlandia Trophy" yarışında mübarizə apardı. O, qısa proqramda 77.25 balla, sərbəst proqramda isə 158.60 balla birinci pillənin sahibi oldu. Bununlada Alyona Kostornaya, ümumi nəticədə 235.84 balla "Finlandia Trophy" yarışının qalibi oldu.
Alyona Kostornaya, 2019–2020-ci illər mövsümündə ISU Qran-Pri yarışının Fransa və Yaponiya mərhələlərində mübarizə apardı. 1–4 noyabrda Frasanın Qrenobl şəhərinin ev sahibliyində baş tutan "Internationaux de France" yarışının qısa proqramında Alyona Kostornaya, 75.55 balla birinci pillənin sahibi oldu. Sərbəst proqramda da o, 160.45 balla birinci pillənin sahibi oldu və ümumi nəticədə 236.00 balla "Internationaux France" yarışının qalibi oldu.
Elgün İzzətzadə
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Elgün İzzətzadə Suqovuşanın işğaldan azad edilməsində iştirak edib. O, 18 oktyabr 2020-ci ildə Suqovuşan istiqamətində gedən döyüşlərdə şəhid olub. Qax Şəhidlər Xiyabanında dəfn edilmişdir.
Alyona Kostornaya
2019–2020-ci illər mövsümü: Avropa Çempionatında bürünc medal
Daha sonra o, 22–24 noyabrda Yaponiyanın Sapporo şəhərində baş tutan "NHK Tophy" yarışında mübarizə apardı. Qızıl medal uğrunda əsas mübarizə Alyona Kostornaya və Yaponiya nümayəndəsi Rika Kihira arasında oldu. Qısa proqramda Alyona Kostornaya 85.04 balla birinci, Rika Kihira isə 80.90 balla ikinci pillənin sahibi oldu. Sərbəst proqramda da birinci pillənin sahibi Alyona Kostornaya oldu: 154.06 balla. Rika Kihira isə 151.95 balla ikinci pillənin sahibi oldu. Bununlada Alyona Kostornaya, ümumi nəticədə 240.00 balla "NHK Trophy" yarışının qızıl medalına sahib oldu. Gümüş medalı Rika Kihira, bürünc medalı isə digər Rusiya nümayəndəsi Alina Zaqitova qazandı. Bir ay ərzində həm Fransa Qran-Prisinin, həm də Yaponiya Qran-Prisinin qalibi olan Alyona Kostornaya, ISU Qran-Pri Finalına vəsiqə qazandı.
Elgün İzzətzadə
Hərbi xidmətləri
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elgün İzzətzadə ölümündən sonra "Vətən uğrunda" medalı ilə təltif edildi.
Alyona Kostornaya
2019–2020-ci illər mövsümü: Avropa Çempionatında bürünc medal
İtaliyanın Turin şəhərinin ev sahibliyində baş tutan ISU Qran-Pri Finalında altı idmançı – Rusiya nümayəndələri Alyona Kostornaya, Aleksandra Trusova, Anna Şerbakova və Alina Zaqitova, Yaponiya nümayəndəsi Rika Kihira və ABŞ nümayəndəsi Mariah Bell mübarizə apardı.
Qısa proqramda Alyona Kostornaya, 86.45 balla birinci pillənin sahibi oldu. O, həm də Dünya rekorduna imza atdı. (əvvəl Dünya rekorduna 85.04 balla məhz özü sahib idi) Sərbəst proqramda isə Alyona Kostornaya, 162.15 balla birinci pillənin sahibi oldu. Ümumi nəticədə isə Alyona Kostornaya, 248.60 balla birinci pillənin sahibi oldu və ISU Qran-Pri Finalının qızıl medalına sahib oldu. O, həm də ümumi nəticə üzrə Dünya rekorduna imza atdı (əvvəl Dünya rekorduna 242.02 balla Aleksandra Trusova sahib idi) Gümüş medalı Anna Şerbakova, bürünc medalı isə Aleksandra Trusova qazandı.
Elgün İzzətzadə
Hərbi xidmətləri
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Elgün İzzətzadə ölümündən sonra "Suqovuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Elgün İzzətzadə ölümündən sonra "Cəsur döyüşçü" medalı ilə təltif edildi.
Alyona Kostornaya
2019–2020-ci illər mövsümü: Avropa Çempionatında bürünc medal
Daha sonra Alyona Kostornaya, Krasnoyarsk şəhərində baş tutan Rusiya Çempionatında mübarizə apardı. Ötən il baş tutan Rusiya Çempionatının bürünc medalına sahib olan Alyona Kostornaya, bu səfər gümüş medala sahib oldu. O, qısa proqramda 92.86 balla birinci, sərbəst proqramda isə 172.98 balla ikinci pillənin sahibi oldu. Bu minvallada Alyona Kostornaya, ümumi nəticədə 285.94 balla Rusiya Çempionatının gümüş medalını qazandı. Qızıl medala Anna Şerbakova, bürünc medala isə Aleksandra Trusova sahib oldu.
Alyona Kostornaya, 2020-ci ilin yanvar ayında Avropa Çempionatlarında debüt etdi. O, 20–26 yanvarda Avstriyanın Graz şəhərinin ev sahibliyində baş tutan Avropa Çempionatında mübarizə apardı. Qısa proqramda Alyona Kostornaya, sonra 84.92 balla birinci pillənin sahibi oldu. Sərbəst proqramda isə o, 155.90 balla ikinci pillənin sahibi oldu (birinci pilləni 160.80 balla Anna Şerbakova tutdu). Bununla belə o, ümumi nəticədə 240.82 balla Avropa Çempionatının qızıl medalını qazandı. Gümüş medala Anna Şerbakova, bürünc medala isə Aleksandra Trusova sahib oldu.
Rusiya yığmasından Alyona Kostornaya, Anna Şerbakova və Aleksandra Trusova 16–22 martda Kanadanın Monreal şəhərinin ev sahibliyində baş tutan Dünya Çempionatında mübarizə aparmalı idi, amma Dünya Çempionatından 5 gün əvvəl, martın 11-də ISU (Beynəlxalq Konkisürmə Birliyi), Koronavirusun yeni forması olan COVID-19 pandemiyasına görə Dünya Çempionatının təxirə salındığını elan etdi.